|  |  |
| --- | --- |
| **Teitl y Rôl:** | Goruchwyliwr Ymchwilio Safleoedd Troseddau |
| **Gradd:** | SO2 |
| **Yn atebol i:** | Rheolwr Gweithrediadau Fforensig |
| **Yn gyfrifol am:** | Staff CSI / VCSI (yn lleol ac yn rhanbarthol) |
| **Cydgysylltu â:** | Swyddogion yr Heddlu, Staff yr Heddlu, y Cyhoedd, Sefydliadau Allanol, Asiantaethau a Phartneriaethau |
| **Lefel Fetio Ofynnol:** | RV - Fetio Recriwtio |
| **Dyddiad Cyhoeddi:** | Ebrill 2022 |

|  |  |
| --- | --- |
| **Diben y Rôl** | Cydlynu'r defnydd o Ymchwilwyr Safleoedd Troseddau lleol a rhanbarthol yn effeithiol ac effeithlon. Mynychu safleoedd troseddau cyffredin a throseddau difrifol a lle bo'n ofynnol, mynychu digwyddiadau eraill lle mae angen Cydlynydd neu reolwr safleoedd troseddau. Cynnal ymchwiliadau yn unol â gweithdrefnau'r heddlu, gan sicrhau cydymffurfiaeth â System Rheoli Ansawdd, ISO 17020, codau Rheoleiddiwr Gwyddoniaeth Fforensig, ILAC G-19 a deddfwriaeth berthnasol arall.  Goruchwylio, cydlynu a sicrhau ansawdd gwaith Ymchwilwyr Safleoedd Troseddau lleol yn y maes y mae'r Goruchwyliwr yn gyfrifol amdano, ac ar sail ranbarthol ehangach yn ôl yr angen. Monitro perfformiad a datblygiad pob Ymchwilydd Safleoedd Troseddau. Bod yn gyfrifol am berfformiad cyffredinol y tîm Ymchwilio Safleoedd Troseddau yn ogystal â nodi a gweithio gyda staff, gan gynnwys mynychu safleoedd yn bersonol, datblygiad personol y staff i sicrhau y caiff cynnydd a datblygiadau eu cofnodi a thrwy hynny nodi unrhyw gynlluniau gweithredu a gofynion hyfforddi angenrheidiol. Cyflwyno data perfformiad i dîm rheoli Uned Ymchwilio Gwyddonol ar y Cyd  Cyfrifoldeb am dasgau dyddiol y CSI a'r VCSI drwy gydol y daith cyfrifoldeb goruchwylio. Mynychu safleoedd troseddau mawr a difrifol yn eich rôl fel Goruchwyliwr CSI, Cydlynydd Safleoedd Troseddau neu Reolwr Safleoedd Troseddau. Cydgysylltu â swyddogion yr Uned Reoli Sylfaenol (BCU) / Uned Plismona Lleol (LPU) a staff o bob adran i sicrhau y caiff gwaith ymchwilio safleoedd troseddau angenrheidiol ei gwblhau'n effeithiol ac yn effeithlon i fodloni gofynion lleol a gofynion yr heddlu yn ogystal â pholisi adran. Cydgysylltu â Phatholegwyr, y Swyddfa Gartref a Gwyddonwyr Fforensig mewnol ac allanol ac asiantaethau cymorth ymchwiliol mewnol ac allanol eraill i sicrhau y caiff dull gweithredu cynhwysfawr i archwiliadau safleoedd ei fodloni a'i gynnal.  Darparu cyngor technegol mewn perthynas â chanllaw a chyflwyniadau labordy o'r gweithdrefnau dogfennaeth a'r pecynnau cywir.  Os ydych yn gymwys, cyflawni dyletswyddau Rheolwr Safleoedd Troseddau a Chydlynydd Safleoedd Troseddau, a rolau arbenigol eraill, o bryd i'w gilydd ac yn ôl yr angen. |
| **Prif Gyfrifoldebau** | **Cyngor ac Arweiniad**  • Asesu gofynion personol cwsmeriaid (gan gynnwys aelodau o'r cyhoedd) a rhoi digon o gymorth, cyngor ac arweiniad  • Helpu gydag achosion cymhleth, gan gwblhau tasgau yn unol â chyfarwyddiadau'r ymarferydd sy'n goruchwylio a rhoi cyngor ac arweiniad  • Datrys problemau cymhleth yn annibynnol, gan gyfeirio unrhyw broblemau difrifol at uwch-gydweithwyr |
|  | **Dadansoddi ac Adrodd** |

|  |  |
| --- | --- |
|  | • Cynnal dadansoddiad ansoddol cymhleth a dehongli'r canlyniadau  • Dehongli data / canlyniadau profion a chyflwyno canfyddiadau yn gywir |
|  | **Gwasanaeth Cwsmeriaid a Chynrychioli**  • Cyflwyno delwedd gadarnhaol i gwsmeriaid mewnol ac allanol a rhoi gwasanaeth cadarnhaol iddynt  • Ymgysylltu'n effeithiol â chwsmeriaid mewnol ac allanol ar bob lefel er mwyn darparu gwasanaeth o safon uchel  • Cynnal cyfrinachedd mewn perthynas â materion diogelu data a safonau Rheoli Gwybodaeth yr Heddlu |
|  | **Trefnu/Cynllunio**  • Cynllunio a threfnu gwaith i'w gwblhau o fewn fframwaith, safonau ac amserlenni penodol  • Gweithredu a chyfrannu at strategaeth gwasanaeth yn ôl cyfarwyddyd  • Datblygu, cynnig a gweithredu cynllun busnes/prosiect cymeradwy ar gyfer yr uned, y pwnc neu'r swyddogaeth  • Nodi adnoddau addas i gyflawni amcanion y maes pwnc neu'r prosiect, a cheisio cymeradwyaeth i’w defnyddio |
|  | **Rheoli Pobl**  • Monitro a dyrannu llwyth gwaith a monitro cynnydd, perfformiad, cymhwysedd a datblygiad unigolyn o fewn tîm  • Helpu'r tîm i baratoi a defnyddio cyfarpar a thechnegau a chynghori ar unrhyw agweddau penodol ar waith yn eich maes eich hun |
|  | **Prosesau**  • Dilyn, creu, gwella, diwygio a sicrhau ansawdd prosesau i'w defnyddio gennych chi ac eraill |
|  | **Cadw Cofnodion**  • Creu, storio, cynnal a chadw, adalw a diweddaru a sicrhau ansawdd cofnodion/data â llaw ac yn electronig ar systemau lleol a chenedlaethol |
|  | **Cymorth Technegol/Ymchwiliol**  • Ymgymryd â gwaith technegol/ymchwiliol gan ddefnyddio data a roddwyd er mwyn helpu i ddatrys problemau a llunio atebion o fewn canllawiau a roddwyd |
|  | **Arall** |
|  | **Gwasanaeth Cwsmeriaid a Chynrychioli**  • Cyflwyno delwedd gadarnhaol i gwsmeriaid mewnol ac allanol a rhoi gwasanaeth cadarnhaol iddynt  • Mae'n ofynnol i unigolion ymgysylltu'n effeithiol â chwsmeriaid mewnol ac allanol ar bob lefel er mwyn darparu gwasanaeth o safon uchel  • Cynnal cyfrinachedd mewn perthynas â materion diogelu data a safonau Rheoli Gwybodaeth yr Heddlu |
|  | Yn ogystal, bydd yn rhaid i ddeiliad y swydd fod yn barod i ymgymryd â'r cyfryw ddyletswyddau ychwanegol a all godi yn sgil amgylchiadau sy'n newid, ond nad ydynt, o reidrwydd, yn newid natur gyffredinol na lefel cyfrifoldeb y swydd. |
| **Cymwysterau** | **Hanfodol**  • Rhaid meddu ar lefel dda o addysg hyd at lefel TGAU (A-C) o leiaf, sy'n cynnwys Mathemateg a Saesneg, neu allu dangos sgiliau a galluoedd cyfatebol  • Rhaid meddu ar allu amlwg yn y maes Ymchwilio Safleoedd Troseddau ac wedi cwblhau cwrs hyfforddi a gydnabyddir yn genedlaethol yn y maes yn llwyddiannus.  • Rhaid i'r ymgeiswyr fod wedi cwblhau cwrs hyfforddi a gydnabyddir yn genedlaethol mewn Rheoli Safleoedd Troseddau yn llwyddiannus.  • Rhaid i'r ymgeisydd llwyddiannus fod wedi cymhwyso fel Cydlynydd Safleoedd Troseddau.  **Dymunol**  • Cymwysterau rheoli neu barodrwydd i ymgymryd â hyfforddiant. |
| **Sgiliau** | **Hanfodol**  • Rhaid bod yn hyddysg yn defnyddio cyfrifiaduron a rhaglenni Microsoft.  • Profiad blaenorol o oruchwylio a rheoli staff |

|  |  |
| --- | --- |
|  | • Gallu amlwg i gyfathrebu a chyflwyno gwybodaeth yn effeithiol i ystod eang o bobl, gan ddefnyddio'r sgiliau negodi craidd.  • Y gallu i ddefnyddio eich menter eich hun, gweithio o dan bwysau a threfnu a blaenoriaethu eich llwyth gwaith eich hun, a llwyth gwaith y tîm, gan feddu ar wybodaeth a phrofiad o rôl y CSI/VCSI.  • Hunangymhellol, gyda'r gallu i ysgogi eraill mewn modd effeithiol a chynhyrchiol.  • Dangos ymrwymiad cryf i oruchwylio mewn perthynas â datblygiad aelodau o staff drwy weithdrefnau, polisïau, perfformiad, disgyblaeth a llwyfannau'r heddlu (Perform, ac ati).  • Bydd angen defnyddio dull hyblyg a chadarnhaol i gyflawni eich ymrwymiadau gwaith, gyda'r gallu i deithio ledled ardal a rhanbarth yr heddlu, yn ogystal ag ar draws y ffin i ardaloedd heddluoedd eraill yn ôl y gofyn, felly bydd angen trwydded yrru lawn yn y DU (i gynnwys trawsyrru â llaw).**\***  **Dymunol**  • Cymraeg Iaith Lefel 2 - Y gallu i ddeall hanfod sgwrs Gymraeg a'r gallu i gyfleu gwybodaeth sylfaenol ac ymateb i geisiadau syml yn Gymraeg. Y gallu i drosglwyddo galwadau ffôn yn Gymraeg. Y gallu i gyflwyno eich hun a phobl eraill yn ôl enw, rheng, rôl a lleoliad/sefydliad. Y gallu i gyfrannu at gyfarfod yn rhannol yn Gymraeg.  • Profiad o hyfforddi'n ymarferol yn ddymunol. |
| **Gwybodaeth** | **Hanfodol**  • Rhaid meddu ar wybodaeth ymarferol gadarn o bolisïau, arferion a gweithdrefnau'r heddlu  • Rhaid meddu ar ddealltwriaeth o arferion, gweithdrefnau a dulliau CSI wrth ddogfennu a chofnodi safleoedd troseddau.  • Rhaid eich bod yn ymwybodol o ddatblygiadau presennol JSIU a meysydd ehangach Gwyddoniaeth Fforensig.  • Rhaid bod yn barod i gwblhau asesiadau cymhwysedd gyda sefydliad allanol, mewn prosesau technegol allweddol pan fydd angen gwneud hynny.  • Dealltwriaeth glir o rôl y CSI / VCSI / JSIU, eu swyddogaethau a'u hadrannau mewnol.  • Y gallu i gwblhau a phasio pob Prawf Cymhwysedd blynyddol yn unol â rôl y Goruchwyliwr CSI.  • Rhaid meddu ar wybodaeth am ofynion iechyd a diogelwch, a chydymffurfio â'r gofynion hynny, gan gynnwys bod â'r gallu i gwblhau hyfforddiant mewn asesiadau risg, codi a chario a diogelwch y staff / swyddog er mwyn ymgymryd â'r rôl a chefnogi staff yn yr uned CSI leol neu'r uned ranbarthol  • Y gallu amlwg i weithio i ganllawiau a gweithdrefnau. Sicrhau cydymffurfiaeth â'r Sefydliad Safonau Rhyngwladol (ISO) bob amser.  • Rhaid dangos ymwybyddiaeth ymarferol o faterion datgelu a'u heffaith ar reoli safleoedd troseddau.  • Dealltwriaeth gynhwysfawr o ofynion ISO, Rheoleiddiwr Gwyddoniaeth Fforensig a UKAS er mwyn cyflawni a chynnal eich achrediad  • Gwybodaeth fanwl am bolisïau, dogfennaeth a gweithdrefnau ansawdd CSI sy'n berthnasol i'r rôl.  **Dymunol**  • Gwybodaeth am y system olrhain fforensig fewnol, Socrates, a phlatfform gweithredu Niche. |
| **Rhinweddau Personol** | **Gwasanaethu'r Cyhoedd**  Dangos cred wirioneddol mewn gwasanaethu'r cyhoedd, gan ganolbwyntio ar yr hyn sy'n bwysig i'r cyhoedd ac a fydd o'r budd mwyaf iddynt  Deall disgwyliadau, anghenion a phryderon cymunedau gwahanol a cheisio mynd i'r afael â hwy  Meithrin hyder y cyhoedd drwy siarad â phobl mewn cymunedau lleol er mwyn ystyried eu safbwyntiau a chwalu'r rhwystrau rhyngddynt hwy a'r heddlu  Deall effaith plismona ar gymunedau gwahanol a'r buddiannau iddynt, a nodi'r ffordd orau o ddarparu gwasanaethau iddynt. |

|  |  |
| --- | --- |
|  | Datblygu partneriaeth ag asiantaethau eraill er mwyn darparu'r gwasanaeth cyffredinol gorau posibl i'r cyhoedd  **Proffesiynoldeb**  Gweithredu ag uniondeb, yn unol â gwerthoedd Gwasanaeth yr Heddlu  Cymryd perchenogaeth wrth ddatrys problemau, gan ddangos dewrder a gwydnwch wrth ymdrin â sefyllfaoedd anodd a allai fod yn ymfflamychol  Gweithredu ar eich liwt eich hun i fynd i'r afael â materion, gan ddangos agwedd gref at waith a gwneud ymdrech ychwanegol pan fo angen  Cynnal safonau proffesiynol, gan fod yn esiampl i eraill a herio ymddygiad amhroffesiynol neu wahaniaethol  Bod yn ddigyffro ac yn broffesiynol dan bwysau, gan leddfu gwrthdaro a bod yn barod i gamu ymlaen a chymryd rheolaeth pan fo angen  **Arwain Newid**  Cadarnhaol ynghylch newid, addasu i ffyrdd gwahanol o weithio ac annog hyblygrwydd ymhlith eraill  Chwilio am ffyrdd o wella gwerth am arian a'r ffordd y caiff gwasanaethau eu darparu bob amser, gan awgrymu newidiadau ac annog eraill i gyfrannu syniadau  Datrys problemau mewn ffordd arloesol a chreadigol  Gofyn am adborth a gweithredu arno, dysgu o brofiad a pharhau i ddatblygu eich sgiliau a'ch gwybodaeth broffesiynol eich hun  **Arwain Pobl**  Ysbrydoli aelodau o'r tîm i gyflawni nodau heriol, gan roi cyfarwyddiadau a datgan disgwyliadau'n glir  Cydnabod cyflawniadau unigolion a thimau drwy dynnu sylw at waith da a'i wobrwyo  Cydnabod pan fydd cymhelliant pobl yn isel, a rhoi hwb a chefnogaeth pan fydd hynny'n digwydd  Rhoi adborth gonest ac adeiladol er mwyn helpu pobl i ddeall eu cryfderau a'u gwendidau  Hyfforddi a rhoi arweiniad i aelodau o'r tîm, gan nodi meysydd i'w datblygu a mynd i'r afael â nhw  **Rheoli Perfformiad**  Deall amcanion a blaenoriaethau'r sefydliad a sut mae eich gwaith eich hun yn cyd-fynd â'r rhain  Cynllunio a threfnu tasgau yn effeithiol i gynnal a gwella perfformiad  Rheoli cyfres o flaenoriaethau, ystyried pethau'n ofalus ymlaen llaw, cydbwyso adnoddau a chydgysylltu gweithgareddau i gwblhau tasgau mewn pryd  Gwybod am gryfderau aelodau o'r tîm, dirprwyo'n briodol a chydbwyso llwythi gwaith y tîm  Monitro'r hyn a gaiff ei gyflawni i sicrhau bod tasgau wedi cael eu cwblhau i'r safon ofynnol, a mynd i'r afael â thanberfformiad yn effeithiol  **Gwneud Penderfyniadau**  Casglu, dilysu ac asesu gwybodaeth i feithrin dealltwriaeth gywir o sefyllfaoedd  Ystyried amrywiaeth o opsiynau posibl cyn gwneud penderfyniadau clir ac amserol y gellir eu cyfiawnhau  Adolygu penderfyniadau gan ystyried gwybodaeth newydd ac amgylchiadau newidiol  Cydbwyso risgiau, costau a manteision, gan ystyried effaith ehangach penderfyniadau  Arfer disgresiwn a barn broffesiynol, gan sicrhau bod camau gweithredu a phenderfyniadau yn gymesur ac er budd y cyhoedd  **Cydweithio ag Eraill**  Cydweithio ag eraill er mwyn cyflawni pethau, gan fod yn barod i roi help a chymorth i gydweithwyr  Yn hawdd mynd atoch, gan ddatblygu cydberthnasau gwaith cadarnhaol ac ysbryd tîm da |
|  | Esbonio pethau'n dda, sicrhau bod cyfarwyddiadau'n glir a siarad â phobl gan ddefnyddio iaith y maent yn ei deall  Gwrando'n ofalus a gofyn cwestiynau er mwyn sicrhau dealltwriaeth, gan leisio eich barn eich hun yn gadarnhaol ac yn adeiladol  Darbwyllo pobl drwy bwysleisio manteision dull penodol, rhoi'r wybodaeth ddiweddaraf iddynt a rheoli eu disgwyliadau  Bod yn gwrtais ac yn ystyriol, gan ddangos empathi a thosturi  Ymdrin â phobl fel unigolion, gan fynd i'r afael â'u hanghenion a'u pryderon penodol  Trin pobl â pharch ac urddas, gan ymdrin â nhw'n deg a heb ragfarn ni waeth beth fo'u cefndir na'u hamgylchiadau |

Rhaid i bob unigolyn yn yr Uned Ymchwilio Gwyddonol ar y Cyd ddangos y rhinweddau i allu gweithio mewn sefydliad â grwpiau lleiafrifol a darparu gwasanaeth i grwpiau lleiafrifol mewn cymunedau. Rhaid iddo ddangos y gall gyfrannu at amgylchedd gwaith agored a theg lle na chaniateir ymddygiad amhriodol. Ni ddylent ddangos unrhyw dystiolaeth y byddant yn debygol o gyfrannu at unrhyw achos o fwlio yn y gweithle nac unrhyw fath arall o ymddygiad gwahaniaethol.

**Dull Asesu**

Wrth gwblhau eich cais, sicrhewch eich bod ond yn cwblhau'r adrannau wedi'u marcio isod am mai'r rhain yw'r adrannau y cewch eich marcio yn eu herbyn ar gyfer cam llunio rhestr fer eich cais.

|  |  |
| --- | --- |
|  | **Rhestr fer** |
| Cymwysterau | √ |
| Sgiliau | √ |
| Gwybodaeth | ✔ |
| Rhinwedd Bersonol – Gwasanaethu'r Cyhoedd |  |
| Rhinwedd Bersonol – Proffesiynoldeb | ✔ |
| Rhinwedd Bersonol – Arwain Newid |  |
| Rhinwedd Bersonol – Arwain Pobl | ✔ |
| Rhinwedd Bersonol – Rheoli Perfformiad | ✔ |
| Rhinwedd Bersonol – Gwneud Penderfyniadau |  |
| Rhinwedd Bersonol – Gweithio gydag Eraill |  |

**Gwybodaeth Ychwanegol:**

**\*** Yn y cyfweliad, gofynnir i ymgeiswyr gadarnhau eu parodrwydd i gwblhau Asesiad Gyrru Sylfaenol, a fydd yn galluogi'r defnydd o gerbyd awdurdodedig yr Heddlu.

Bydd yn ofynnol i ymgeiswyr llwyddiannus i'r rôl hon ddarparu samplau dileu Biometrig (olion bysedd a DNA) at ddibenion dileu.